На основу члана 16. и 24. Закона о становању („Службени гласник РС“ бр. 50/92,84/92 – исправка, 33/93, 53/93 – др. закон, 46/94, 47/94 – исправка, 48/94 – др. закон, 44/95 – др. закон, 49/95, 16/97, 46/98, 26/01, 101/05 и 99/11), а у вези члана 157. Закона о становању и одржавању зграда (''Службени гласник РС'', број 104/16) и члана 37. Статута Града Ниша (''Службени лист Града Ниша", број 88/2008 и 143/16) .

 Скупштина Града Ниша на седници од \_\_\_\_\_\_\_\_ 2017. године, донела је

 **О Д Л У К У**

**О ИЗМЕНАМА ОДЛУКЕ О ОТКУПУ СТАНОВА**

**Члан 1.**

 У Одлуци о откупу станова ( ''Службени лист Града Ниша'' бр. 76/2005) у члану 3, 4. и 6. речи ''управа надлежна за имовину града'' у одређеном падежу, замењује се речима: ''Градска управа Града Ниша -секретаријат надлежан за имовинско –правне послове'' у одговарајућем падежу.

**Члан 2.**

 У члану 3. и 4. речи:''Градско јавно правобранилаштво'' у одређеном падежу, замењује се речима: ''Правобранилаштво Града Ниша'' у одговарајућем падежу.

**Члан 3.**

 У члану 5. став 1. после речи градоначелник ставља се тачка , а речи: ''или лице које он овласти'', се бришу.

 У ставу 3. реч: ''суда'' замењује се речима: ''Јавног бележника''.

**Члан 4.**

 Члан 7. мења се и гласи :

 ''Средства од откупа станова, на којима Град има право располагања, уплаћују се у буџет Града.

 Евиденцију о средствима од откупа станова води Градска управа Града Ниша-Секретаријат за финансије, који се стара о наплати уговорене откупне цене стана''.

**Члан 5.**

 Члан 8. мења се и гласи :

 ''Евиденцију захтева и уговора о откупу станова води Градска управа Града Ниша-секретаријат надлежан за имовинско-правне послове, који примерак уговора о откупу стана или анекса уговора о откупу стана доставља Секретаријату за финансије''.

 **Члан 6.**

 Ова одлука ступа на снагу осмог дана од дана објављивања у "Службеном листу Града Ниша".

Број:

У Нишу,

**СКУПШТИНА ГРАДА НИША**

 Председник

 Мр Раде Рајковић